Ministarstvo kulture Crne Gore, u skladu sa čl. 68 i čl. 70 st. 1 Zakona o kulturi („Sl.list Crne Gore“, br. 49/08, 16/11 i 38/12) objavljuje

**K O N K U R S**

**za sufinansiranje projekata i programa iz oblasti kreativnih industrija i naučnih istraživanja u skladu sa Akcionim planom Programa “Kreativna Crna Gora: Identitet, imidž, promocija” u 2019. godini**

**TEMA:** Raznolikost kulturnog izraza

Ministarstvo kulture Crne Gore sufinansiraće proizvode i projekte sa sljedećim tematskim okvirom:

**1. RAZNOLIKOST KULTURNOG IZRAZA** – realizacija projekata i proizvoda koji su u funkciji produkcije sadržaja koji referišu na inovativne oblike prezentacije identiteta i Države uz primjenu savremenog dizajna i multimedije.

**2. NAUČNO-ISTRAŽIVAČKI PROJEKTI** – iz oblasti crnogorske kulturne istorije, crnogorskih studija kulture, istorije i teorije umjetnosti Crne Gore, koji su plod autorskog rada ili institucionalnog angažmana.

**CILJ KONKURSA** je identifikacija tržišno orijentisanih projekata i proizvoda kojima se promoviše crnogorski kreativni i naučno-istraživački sektor, a svojim kvalitetom obezbjeđuju razvoj kulturne i kreativne industrije u Crnoj Gori.

**PRAVO UČEŠĆA** na konkursu imaju svi umjetnici (autori), proizvođači, zanatlije, timovi, amateri i sl. sa teritorije Crne Gore, odnosno fizička i pravna lica koja djeluju kao neka od navedenih struktura:

1) Samostalni autor i proizvođač, gdje je autor projekta ili proizvoda ujedno i proizvođač, odnosno implementator;

2) Autor sa eksternim proizvođačem, gdje je autor idejni nosioc projekta ili proizvoda a angažuje eksterno lice za implementaciju, odnosno proizvodnju;

**PRIHVATLJIVE KATEGORIJE** projekata i programa:

1) Arhitektura;

2) Dizajn: grafički ili industrijski;

3) Oglašavanje i marketing;

4) Muzika i performans;

6) Izdavaštvo;

7) Zanati;

8) Savremeno likovno i primijenjeno stvaralaštvo.

Projekat/program ili proizvod može biti spoj jedne ili više navedenih kategorija, koje sebe na prirodan i funkcionalan način dopunjavaju.

**KARAKTERISTIKE** koje projekat/program ili proizvod mora posjedovati su sljedeće:

1) Inovativnost i visoki estetski nivo u osnovnom idejnom konceptu;

2) Multifunkcionalnost i modularnost u primjeni;

3) Orijentisanost tržištu uz mogućnost serijskog plasiranja i održivosti;

4) Afirmacija nacionalnog i kulturnog identiteta Crne Gore;

5) Proizvodnja, implementacija ili sastavljanje proizvoda mora biti na teritoriji Crne Gore.

**PRIHVATLJIVI TROŠKOVI** - Ministarstvo će na osnovu ovog konkursa participirati u sljedećim kategorijama troškova:

1) Obezbjeđivanje radnog ili izložbenog prostora;

2) Obezbjeđivanje osnovne opreme za rad (računari, opremanje radnog prostora, alat, repromaterijal);

3) Obezbjeđivanje osnovne tehnike za proizvodnju (3D štampači, CNC, laseri i druga slična tehnika koja pomaže osnovnu proizvodnju);

4) Obezbjeđivanje dijela kanala prodaje i plasmana;

5) Obezbjeđivanje budžeta za promotivne aktivnosti i oglašavanje;

6) Obezbjeđivanje sredstava za štampanje naučno-istraživačkih publikacija.

Ukoliko je selektovani autor fizičko lice, za potrebe relizacije ovog konkursa, potrebno je da obezbijedi relevantnu kompaniju partnera (producenta, pravno lice), koje će u njegovo ime raspolagati dodjeljenom podrškom ili da registruje svoju najakasnije 20 dana od dana objavljivanja rezultata ovog konkursa. Do trenutka registracije nove kompanije, sredstva ne mogu biti opredjeljena.

Autor može kandidovati više projekata ili proizvoda pod svojim imenom a najviše 3 (tri).

**PRIJAVA NA KONKURS** podrazumijeva popunjavanje formulara u prilogu ovog Poziva ili elektronske forme na: www.creativemontenegro.net

**KRITERIJUMI VREDNOVANJA** pristiglih programa/projekata ili proizvoda se odnose prvenstveno na njegovu perspektivu održivosti ali i nivo estetike i originalnosti:

1) Inovativnost i estetika proizvoda (40 poena);

2) Potencijal serijske proizvodnje i tržišna orijentisanost (30 poena);

3) Promocija kulturnog i nacionalnog identiteta (20 poena);

4) Budžet za implementaciju projekta odnosno proizvodnju proizvoda

(10 poena);

Svi selektovani projekti/programi ili proizvodi moraju biti brendirani pod logotipom “Kreativna Crna Gora - Creative Montenegro” i plasirani na za to relevantna tržišta i događaje, sa ciljem promocije i pospješivanja njihovog daljeg razvoja.

Ministarstvo kulture će za ove namjene obezbijediti **50.000 eura.**

**ROK**: Prijave sa potrebnom dokumentacijom dostavljaju se zaključno sa 27.11.2019. godine u 12h, a odluku o izboru programa/projekata za sufinansiranje donijeće Ministarstvo kulture, po prijedlogu stručnih komisija, u skladu sa odredbama Zakona o kulturi.

Komisija ima pravo da usljed neispunjavanja visoko definisanih estetskih kriterijuma, odbije sve prijave u cjelosti i poništi konkurs.

**DOSTAVLJANJE DOKUMENTACIJE**: Prijava sa potrebnom dokumentacijom dostavlja se na adresu: Ministarstvo kulture, Cetinje, Njegoševa bb ili elektronski, putem formulara na: www.creativemontenegro.net.

Aneks 1

**P R I J A V A**

**na KONKURS za sufinansiranje projekata i programa iz oblasti kreativnih industrija i naučnih istraživanja u skladu sa Akcionim planom Programa “Kreativna Crna Gora: Identitet, imidž, promocija” u 2019. godini**

**TEMA:** Raznolikost kulturnog izraza

1. **Oblast za koju se autor prijavljuje** (označiti sa X)

NAPOMENA:

Autor se može prijaviti samo za jednu kategoriju osim u slučajevima kada projekat ili proizvod

proizilazi iz spoja dvije ili više oblasti, što mora biti naglašeno u opisu projekta i obrazloženo u

prezentaciji.

|  |  |  |  |
| --- | --- | --- | --- |
|  | Arhitektura |  | Dizajn: grafički ili industrijski |
|  | Oglašavanje i marketing |  | Muzika i performans |
|  | Izdavaštvo |  | Zanati |
|  | Savremeno likovno i primjenjeno stvaralštvo |  | Ostalo |

1. **Podaci o podnosiocu prijave**

|  |  |
| --- | --- |
| Ime i prezime autora, odnosno naziv kompanije, nosioca prijave |  |
| Adresa i prebivalište |  |
| PIB/Matični broj |  |
| Status nosioca prijave | |  |  | | --- | --- | |  | Privredno društvo (a.d, d.o.o) | |  | Samostalni autor (fizičko lice) sa ekternim proizvođačem | |  | Preduzetnik | |  | Samostalni autor (fizičko lice) koji je ujedno i proizvođač | |  | Ostalo (navesti): | |
| Kontakt telefon |  |
| Email i web sajt |  |
| Broj žiro računa i naziv banke sa sjedištem |  |
| Ime i prezime ovlašćenog lica (ukoliko je isto kao nosioc prijave, ostaviti prazno) |  |
| Reference, tj. najznačajniji projekti realizovanih u posljednje 3 godine (ukoliko ih autor ima) | 2016:  2017:  2018: |

1. **Podaci o projektu ili proizvodu**

|  |  |
| --- | --- |
| Naziv proizvoda ili projekta |  |
| Mjesto realizacije projekta ili produkcije proivoda |  |
| Kratak OPIS i sadržaj projekta ili proizvoda (ideja, koncept, tema) |  |
| Cilj |  |
| Očekivani period trajanja implementacije projekta ili proizvoda (označiti sa X) | |  |  | | --- | --- | |  | 2 - 4 mjeseca | |  | 6 - 10 mjeseci | |  | 12 mjeseci | |
| Da li je realizacija projekta već započeta? Ako DA, navedite postojeće stanje i fazu realizacije |  |
| Ciljna grupa |  |
| Očekivani rezultati |  |

1. **Budžet za implementaciju ili realizaciju**

|  |  |
| --- | --- |
| **UKUPAN budžet projekta**  **(EUR, bruto)** |  |
| UKUPAN iznos sredstava koji se traži od Ministarstva |  |
| IZNOS sredstava iz drugih izvora (sponzori, lična sredstva, fondovi…) |  |

Specfikacija budžeta:

|  |  |
| --- | --- |
| **Opis troška** | **Iznos troška** |
|  |  |
|  |  |
|  |  |
| **...** |  |
| **UKUPNO:** |  |

1. **Prezentacija proizvoda/projekta sa eksplikacijom**

Autor, nosioc prijave, je u obavezi da **kao prilog** ovoj prijavi dostavi prezentaciju ili elaborat projekta/proizvoda, sa prikazom prototipa, skice ili idejnog rješenja istog kao i detaljno razrađenog opisa. U elaboratu ili prezentaciji je neophodno navesti i procesni segment.

Elaborat ili prezentacija može biti dostavljena u štampanoj formi ili elektronskoj (USB, CD) u .pdf formatu.

1. **Dodatni prilozi prijavi**

* Ukoliko je autor pravno lice, neophodno je dostaviti i rješenje o registraciji kod nadležnog organa (CRPS i sl.);
* Profesionalni CV autora ili grupe autora;
* Potpisanu izjavu autora (Aneks 2), nosioca prijave, da je dostavljeni proizvod ili projekat u cjelosti originalno djelo istog;
* Dokaz o regulisanim autorskim pravima sa autorom, odnosno nosiocem autorskih prava, za projekte koji podrazumijevaju korišćenje autorskih prava koja ne pripadaju podnosiocu prijave (autorski ugovor ili pismeni pristanak autora);
* Za korisnike sredstava sa prethodnih konkursa Ministarstva kulture - dostaviti: detaljan narativni i finansijski izvještaj o realizaciji sufinansiranih projekata (informacija o realizaciji projekta, brošure, katalozi, prezentacija u štampanim i elektronskim medijima, fotokopija računa, ugovora, uplatnica, potvrda i druga finansijska dokumentacija koja se odnosi na način utroška odobrenih sredstava).

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i preizime autora nosioca prijave

ili ovlašćeno lice za zastupanje ukoliko je

nosioc prijave kompanija:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

NAPOMENE:

Ukoliko podnosilac projekta konkuriše sa više projekata, za svaki projekat pojedinačno se dostavlja kompletna dokumentacija.

**Kontakt email adresa:** kreativne.industrije@mku.gov.me

Aneks 2

(Ime i prezime autora nosioca prijave) (JMBG) iz (naziv grada), pod punom krivičnom i materijalnom odgovornošću, dajem sljedeću:

**I Z J A V U**

da su svi predloženi elementi, idejna rješenja i protitipovi u PRIJAVI ovog konkursa moje orginalno autorsko djelo ili djelog mog tima i da kao takvo nije u sukobu sa autorskim pravima drugih autora.

Datum i mjesto:

Ime i prezime nosioca prijave

i svojeručni potpis

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_